Sey her wextî gerîlayê azadîye yê Kurdîstanî warê şerî bi xoverdayîşî xemilnenê. Gerîlaya YJA Starî Cûdî Çekdar ruhê xoverdayîşê Heftanînî bi deyîran ana ziwan.
Gerîlayê Kurdîstanî vera hêrişanê îşxalî bi çalakîyanê xo derbanê pîlan danê dişmenî ro û destanê xoverdayîşî nusenê. Seserra 21. de huner reyna bi ruh û zerrîya şorişgêre newe ra bi xoverdayîşî beno yew. Moral reyne bi hunerî reseno xoverdayoxan. Cûdî Çekdar nê gerîlayan ra yew a ke bi vengê xo yo ke sey awe zelale ya royî herikîyeno, semedê Heftanînî deyîran vana û moral dana embazanê xo. Bi vengê xo yê xasekî xoverdayîşê gerîlayan ê biheybetî bi deyîran ana ziwan.
